
Szívgyógyászati Klinika

Értesítő
(Altatás előtti vizsgálathoz és szívműtéthez)

Kedves Betegünk!

Előzetes vizsgálatai alapján az Ön betegségét szívműtéttel lehet kezelni, az aktuális szakmai irányelvek szerint. 
A műtét időzítése megenged egy összefoglaló kockázat-haszon mérlegelést leleteinek birtokában, ezért a műtét előtt altató orvosi vizsgálaton kell részt vennie.
A szívműtétre történő előjegyzése alapján kérjük, hogy 2026……. – 8 órakor a (Pécsi Tudományegyetem KK Szívgyógyászati Klinika, 7624 Pécs, Ifjúság útja 13. recepció) megjelenni szíveskedjék altatás előtti vizsgálatra, melynek célja, hogy Ön a lehető legoptimálisabb állapotban kerüljön műtétre, illetve az altatás, és a műtét során, valamint a műtét utáni időszakban is minimálisra csökkentsük a lehetséges szövődmények kockázatát. 
Szívsebészeti műtétnek tervezett időpontja 2026……. Operáló orvosa: Dr………..

Ha Ön korábban nem járt klinikánkon, akkor a családorvosának vagy gondozó kardiológusának az altatóorvosi vizsgálatra „e-orvosi beutaló" megadása szükséges, mely a PTE KK Szívgyógyászati Klinikára szóljon. A beutaló tartalmazza a beutaló orvos munkahelyének azonosítóját, az orvos kódját és a beutalást megalapozó ellátást igazoló adatot. 
Hogyha Ön korábban klinikánk bármelyik osztályán feküdt vagy ambulanciáján járt, nem kell beutalót hoznia, a kapott zárójelentés ill. ambulánslap lesz a beutalója. 

A vizsgálat napján nem kell éhgyomorra érkeznie, csak ha kifejezetten ezt kérjük Öntől. A cukorbetegek számára kiemelten fontos, hogy ételt, italt fogyasszanak, hozzanak magukkal.
 
A véralvadást befolyásoló ill. vérlemezke funkciógátló gyógyszereit a műtétet megelőző 5 (öt) napban már ne szedje, ezt kérjük kardiológusával, illetve családorvosával egyeztetni! (Például: Marfarin, Syncumar, Eliquis, Xarelto, Bewim, Ticlid, Ipaton, Ticlopidin, Clopidogrel, Kerberan, Plavix, Egitromb, Plagrel, Atrombin, Kardogrel, Aplatic, Trombex, SP 54, Antaclast stb.).
Emellett nem szedhet bizonyos fájdalomcsillapítókat, ízületi gyulladásra felírt szereket pl. Kalmopyrin, Voltaren, Diclofenac, Cataflam, Paracetamol stb.

Egyéb gyógyszereit a vizsgálat napján beveheti.

Influenza és egyéb védőoltást szívműtét előtt 4 héttel nem ajánlatos kapnia!

A Klinikánkon elvégzett vizsgálat magában foglalja az altatóorvossal és asszisztenssel történő konzultáción kívül EKG, szívultrahang, esetlegesen labor, mikrobiológiai vizsgálat elvégzését, találkozást a gyógytornászokkal, pszichológussal, dietetikussal, és ha szükséges, operáló szívsebészével, ezért kérjük mindenképpen a magadott időpontra érkezzen. A vizsgálatok előreláthatólag 15:00 óráig befejeződnek.

Fontos, hogy hozza magával eddigi összes leletét, zárójelentését (szív-, vese-, máj-, tüdőbetegséggel, agyi történéssel, cukorbetegséggel, érszűkülettel stb. kapcsolatosakat is), aktuális gyógyszer listáját, továbbá a műtétre előírt vizsgálatok eredményeit, kiváltképp, ha azok nem találhatók meg az EESZT-ben. Amennyiben Önnek szervátültetése volt, keresse fel a Transzplantációs Ambulanciát, és annak szakvéleményét hozza magával.

Koszorúér műtét esetén 6 hónapon belüli, billentyű műtét esetén 3 hónapon belüli góckutatási vizsgálatok a megfelelőek.

Beutaló köteles vizsgálatok:
laborvizsgálat (ionok, vérkép, CRP, süllyedés, máj-, vesefunkció, alvadási panel, vércukor, HbA1C, vizelet általános)
mellkasröntgen
hasi ultrahang
carotis duplex ultrahang
vércsoport meghatározás
légzésfunkciós vizsgálat - légzési paraméterek
Hepatitis B, C, HIV vírus, ellenanyag kimutatás

Ha a beutalókat gondozó kardiológusától ill. attól, a szakorvostól, aki szívműtétre irányította Ön nem kapta meg, így a vizsgálatokat nem tudja elvégeztetni, kérjük 06-30/074-6629; hétfőtől-péntekig: 10:30-13:30) telefonszámon jelentkezzen és mi biztosítjuk Önnek a beutalókat.

Beutaló nélküli, időpont kérés után igénybe vehető vizsgálatok:
fül-orr-gégészet, garatleoltás
fogászat – szájsebészet
nőgyógyászat
urológia – vizelet leoltás (hölgyeknél is!)

Tisztelettel megkérem Önt, és az Ön kezelésével foglalkozó kezelőorvost, hogy a fenti vizsgálatok időben legyenek meg, azok eredményeit tekintsék át, és ha valamilyen pozitív gócot találnak, annak kezelését haladéktalanul kezdjék el.

Kérjük, hogy amennyiben a kijelölt nap Önnek nem megfelelő, vagy bármilyen kérdése van a vizsgálattal kapcsolatban, szíveskedjen telefonon jelezni, a 
06-30/074-6629; hétfőtől-péntekig: 10:30-13:30 számon és időpontban. 

Pécs, 20……………

Tisztelettel, 




          Dr. Hejjel László						        Dr. Bertalan Andrea
PTE KK Szívgyógyászati Klinika 					PTE KK Szívgyógyászati Klinika 
       Szívsebészeti osztály						 	  Intenzív osztály
            osztályvezető								    osztályvezető

